**PARAIŠKOS EKSPORTO LICENCIJAI GAUTI PILDYMO INSTRUKCIJA**

1. Paraišką eksporto licencijai gauti spausdintomis raidėmis arba kompiuterizuotomis priemonėmis pildo pareiškėjas, norintis gauti eksporto licenciją.
2. **1 langelis.** Turi būti įrašomas licenciją arba sertifikatą išdavusios įstaigos adresas: *ŽEMĖS ŪKIO AGENTŪRA PRIE ŽEMĖS ŪKIO MINISTERIJOS, GEDIMINO PR. 19, LT-01103 VILNIUS.*
3. **4 langelis.** Turi būti įrašomas pareiškėjo, norinčio gauti licenciją arba sertifikatą adresas ir registracijos numeris. Šiame langelyje taip pat gali būti rašomas įmonės kodas, EORI kodas.
4. **7 langelis.** JeiguBendrijos taisyklėse, taikomose konkretiems produktams, nurodyta, kad konkrečiu atveju paskirties šalis yra privaloma, turi būti nurodyta paskirties šalis ir laukelis, esantis prieš žodį „Taip“, turi būti pažymėtas ženklu „X“. JeiguBendrijos taisyklėse, taikomose konkretiems produktams, nurodyta, kad konkrečiu atveju paskirties šalis yra neprivaloma, paskirties šalis gali būti įrašyta arba neįrašyta ir laukelis, esantis prieš žodį „Ne“, turi būti pažymėtas ženklu „X“.
5. **8 langelis.** Jeigupareiškėjas prašo iš anksto nustatyti kompensaciją, laukelis, esantis prieš žodį „Taip“, turi būti pažymėtas ženklu „X“. Jeigupareiškėjas kompensacijosnustatyti iš anksto neprašo, laukelis, esantis prieš žodį „Ne“, turi būti pažymėtas ženklu „X“.
6. **9 langelis**. Jeigu pareiškėjas dalyvauja konkurse, laukelis, esantis prieš žodį „Taip“, turi būti pažymėtas ženklu „X“. Jeigu pareiškėjas konkurse nedalyvauja, laukelis, esantis prieš žodį „Ne“, turi būti pažymėtas ženklu „X“.
7. **11 langelis.** Turi būti įrašyta garantijos suma eurais.
8. **14 langelis.** Turi būti nurodytas bendrinis eksportuojamos prekės pavadinimas. Bendrinis prekės pavadinimas gali būti prekių grupės pavadinimas arba konkrečios prekės pavadinimas. Žemės ūkio produktams, eksportuojamiems kaip prekės, kurioms netaikomas Sutarties I priedas, šis langelis nepildomas.
9. **15 langelis.** Turi būti nurodomas produkto aprašymas pagal Kombinuotąją nomenklatūrą. Aprašymas gali būti supaprastintas, jei tik nurodomi reikalingi duomenys, pagal kuriuos produktui priskiriamas KN kodas, nurodytas 16 langelyje. Žemės ūkio produktams, eksportuojamiems kaip prekės, kurioms netaikomas Sutarties I priedas, šis langelis nepildomas.
10. **16 langelis.** Turi būti nurodomas visas kombinuotosios nomenklatūros subpozicijos kodas. Tačiau tam tikrais specialiais Bendrijos taisyklėse numatytais atvejais: 1) nurodyti visus kombinuotosios nomenklatūros subpozicijų arba kombinuotosios nomenklatūros subpozicijos, prieš kurį yra įrašas „ex“, kodus; 2) nurodyti kodus taip, kaip numatyta Bendrijos taisyklėse. Kai prašoma iš anksto nustatyti kompensaciją, jei Bendrijos taisyklėse, taikomose konkretiems produktams, nenurodyta kitaip, turi būti įrašytas 12 skaitmenų Kombinuotosios nomenklatūros kodas. Žemės ūkio produktams, eksportuojamiems kaip prekės, kurioms netaikomas Sutarties I priedas, šis langelis nepildomas.
11. **17 langelis.** Kiekis gali būti nurodytas metrinės matų sistemos svorio ar tūrio vienetais (kilogramais arba hektolitrais), arba nurodant gyvų galvijų skaičių. Žemės ūkio produktams, eksportuojamiems kaip prekės, kurioms netaikomas Sutarties I priedas, šiame langelyje nurodoma vertė eurais.
12. **18 langelis.** Produkto kiekis (vertė) 18 langelyje turi atitikti kiekį (vertę), nurodytą 17 langelyje, bei turi būti nurodytas tais pačiais mato vienetais.
13. **20 langelis.** Turi būti įrašyti specialūs duomenys, kai to reikalauja Bendrijos taisyklės, taikomos konkretiems produktams.
14. **Rekvizitai.**Paraiškos apatiniame dešiniajame kampe tam skirtoje vietoje turi būti nurodyta paraiškos pildymo data ir vieta, pareiškėjo vardas, pavardė ir parašas.

\_\_\_\_\_\_\_\_\_\_\_\_\_\_\_\_\_\_\_\_\_\_